ວັນທີ 2 ກໍລະກົດ 2021, ທີ່ຈຸດສຸມຄັງວຽງ ເມືອງ ໝອກ ແຂວງຊຽງຂວາງ ໄດ້ ມີພິທີເຊັນມອບ-ຮັບການນໍາ ໃຊ້ໂຄງການກໍ່ສ້າງນໍ້າປະປາ ກຸ່ມບ້ານຄັງວຽງ ເມືອງໝອກ ແຂວງຊຽງຂວາງ ເປັນກຽດ ເຂົ້າ ຮ່ວມຂອງ ສະຫາຍ ພົນຕີ ວົງສອນ ອິນປານພິມ ກຳມະ ການຄະນະປະຈໍາພັກກະຊວງ ປ້ອງກັນປະເທດ ຮອງຫົວໜ້າ ກົມໃຫຍ່ການເມືອງ ກອງທັບ ຮອງຫົວ ໜ້າຄະນະຊີ້ນຳພັດ ທະນາກຸ່ມບ້ານຄັງວຽງ. ມີ ສະຫາຍ ກ່າຊໍຊົ່ງ ໜາວເນັ້ງ ຮອງເຈົ້າເມືອງໆໝອກ ຫົວ ໜ້າອະນຸກຳມະ ການຊີ້ນຳພາກ ສະໜາມ ພ້ອມດ້ວຍຄະນະຮັບ ຜິດຊອບພັດທະນາກຸ່ມ ບ້ານຄັງ ວຽງ ແລະ ອຳນາດການປົກຄອງ ບ້ານເຂົ້າຮ່ວມ. ອີງຕາມດໍາລັດຂອງນາຍົກ ລັດຖະມົນຕີແຫ່ງ ສປປ ລາວ ສະບັບເລກທີ 105/ນຍ ວ່າດ້ວຍ ການຮັບຮອງ ແລະ ປະກາດໃຊ້ ແຜນແມ່ບົດດັດແກ້ການພັດທະ ນາກຸ່ມບ້ານຄັງວຽງ ເມືອງໝອກ ແຂວງຊຽງຂວາງ. ອີງຕາມປຶ້ມ ສັນຍາສະບັບເລກທີ 035/ກຄຊ ແລະ ບົດບັນທຶກມອບ-ຮັບຊົ່ວ ຄາວ ສະບັບເລກ ທີ 53/ລຊຊ. ກົມໃຫຍ່ເສນາທິການກອງ ທັບ ໃນນາມເຈົ້າຂອງໂຄງ ການໄດ້ຕົກລົງໃຫ້ບໍລິສັດລາ ຊາໂຊກ ຈໍາກັດຜູ້ດຽວ ເປັນ ຜູ້ຮັບເໝົາກໍ່ສ້າງດ້ວຍມູນຄ່າ 16ຕື້ 700 ກວ່າລ້ານກີບ ໄດ້ສໍາ ເລັດເປັນທີ່ຮຽບຮ້ອຍ. ດັ່ງນັ້ນ ຄະນະຮັບຜິດຊອບພັດທະນາກຸ່ມ ບ້ານຄັງວຽງ ເຫັນດີມອບໂຄງ ການດັ່ງກ່າວໃຫ້ແກ່ອໍານາດ ການປົກຄອງເມືອງໝອກ ແຂວງຊຽງຂວາງ ຄຸ້ມຄອງ, ປົກປັກຮັກສາ ແລະ ນໍາໃຊ້ໃຫ້ ເກີດປະໂຫຍດສູງສຸດໂດຍຈັດພິທີ ມອບ-ຮັບໂຄງການດັ່ງກ່າວຢ່າງ ເປັນທາງການເຊັນມອບໂດຍ ສະຫາຍ ພັນເອກ ວົງສັກ ສີພັນ ດອນ ຫົວໜ້າກົມກໍ່ສ້າງ-ຄຸ້ມ ຄອງຊັບສິນ ແລະ ເຊັນຮັບໂດຍ ສະຫາຍ ສາຍແກ້ວ ນວນທະກິດ ຫົວໜ້າຫ້ອງການໂຍທາທິການ ແລະ ຂົນສົ່ງ ເມືອງໝອກ ແຂວງ ຊຽງຂວາງ ເຊິ່ງມີສະຫາຍ ພົນຕີ ວົງສອນ ອິນປານພິມ ແລະ ຄະ ນະຮັບຜິດຊອບພັດທະນາກຸ່ມ ບ້ານຄັງວຽງ ພ້ອມດ້ວຍອຳນາດ ການປົກຄອງບ້ານເຂົ້າຮ່ວມເປັນສັກຄີພິຍານ.
ໂດຍ: ຄຳສິງ ລິດວິໄລ